Sopimus yhteisen tullitariffin käyttöön ottamisesta Euroopan atomienergiayhteisön (Euratom) perustamissopimuksen liitteessä IV olevaan luetteloon A2 kuuluvien tuotteiden osalta



Virallinen lehti nro 020 , 31/03/1959 s. 0410 - 0416

Suomenk. erityispainos Alue 2 Nide 1 s. 0005

Ruotsink. erityispainos Alue 2 Nide 1 s. 0005



SOPIMUS YHTEISEN TULLITARIFFIN KÄYTTÖÖN OTTAMISESTA EUROOPAN ATOMIENERGIAYHTEISÖN (EURATOM) PERUSTAMISSOPIMUKSEN LIITTEESSÄ IV OLEVAAN LUETTELOON A2 KUULUVIEN TUOTTEIDEN OSALTA Euroopan atomienergiayhteisön (Euratom) jäsenvaltiot, jäljempänä "yhteisö", jotka ottavat huomioon 25 päivänä maaliskuuta 1957 allekirjoitetun yhteisön perustamissopimuksen ja erityisesti sen 94 b ja c artiklan, OVAT SOPINEET JÄLJEMPÄNÄ OLEVISTA MÄÄRÄYKSISTÄ: 1 artikla Sopimuspuolet laativat Brysselin nimikkeistön (Tavaroiden sijoittelua tullitariffien nimikkeisiin koskeva nimikkeistö, v. 1955) mukaisesti perustamissopimuksen liitteessä IV olevan luettelon A2 tuotteille liitteenä olevan yhteisen tullitariffin, joka on osa tätä sopimusta. 2 artikla 1. Tämän sopimuksen liitteenä olevan yhteisen tullitariffin tullien soveltaminen suspendoidaan 1 päivään tammikuuta 1964: a) kokonaan seuraaviin nimikkeisiin kuuluvien tuotteiden osalta: 84.17A, 84.18A, 84.18B, 84.59A, 85.22B; b) osittain seuraaviin nimikkeisiin kuuluvien tuotteiden osalta ja niistä jokaisesta kannetaan niiden kohdalle merkitty tulli: 84.14A: 7 %; 84.17B: 7 %; 84.18C: 7 %; 84.44A: 7 %; 84.45A: 7 %; 84.59C: 7 %; 84.11AI: 7 %; 85.22C: 7 %. ja säteilytettyjen ydinpolttoaineiden jälleenkäsittelyä varten olevia koneita ja laitteita koskevassa täydentävässä huomautuksessa esitettyjen tuotteiden osalta (lisättäväksi tariffin XVI osaan): 7 %. 2. Tämän sopimuksen liitteessä olevan yhteisen tullitariffin soveltamista suspendoidaan 28.51A ja 84.59B nimikkeisiin kuuluvien tuotteiden osalta 1 päivään tammikuuta 1962. Euroopan atomienergiayhteisön (Euratom) komissio esittää jäsenvaltioille kertomuksen, josta käyrät ilmi ne huomioon otettavat uudet seikat, joiden perusteella jäsenvaltiot voivat päättää ajoissa, sovelletaanko suspensiota edelleen ja missä määrin. 3 artikla Tätä sopimusta ja sen liitettä voidaan muuttaa 1 päivän tammikuuta 1959 jälkeen perustamissopimuksen määräysten mukaisesti laadittua menettelyä noudattaen. 4 artikla Alankomaat, Belgia, Italia ja Luxemburg soveltavat yhteistä tullitariffia nykyisten tullitariffiensa puitteissa, kunnes Brysselin nimikkeistöön perustuva tullitariffi on tullut voimaan. 5 artikla Tämän sopimuksen allekirjoittaneet jäsenvaltiot ilmoittavat tästä hyväksymisestään komissiolle mahdollisimman pian edellyttäen, että parlamentti hyväksyy sen. Jäsenvaltiot, jotka eivät ole voineet ilmoittaa hyväksymisestään ennen 1 päivää tammikuuta 1959, soveltavat väliaikaisesti mainitusta päivästä alkaen tämän sopimuksen säännöksiä valtiosääntönsä mukaisesti. Jäsenvaltiot ilmoittavat komissiolle tämän sopimuksen täytäntöönpanemiseksi toteutetut toimenpiteet. 6 artikla Tämä sopimus, joka on laadittu yhtenä kappaleena hollannin, italian, ranskan ja saksan kielellä kaikkien neljän tekstin ollessa yhtä todistusvoimaiset, talletetaan komission arkistoon ja komissio toimittaa oikeaksi todistetun jäljennöksen siitä muiden allekirjoittajavaltioiden hallituksille. Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen. Tehty Brysselissä 22 päivänä joulukuuta 1958. Belgian kuningaskunnan puolesta J. VAN DER SCHUEREN Saksan liittotasavallan puolesta Unter dem Vorbehalt der Zustimmung der gesetzgebenden Körperschaften der Bundesrepublik Deutschland: C.F. OPHÜLS Ranskan tasavallan puolesta Eric DE CARBONELL Italian tasavallan puolesta Attilio CATTANI Luxemburgin suurherttuakunnan puolesta A. BORSCHETTE Alankomaiden kuningaskunnan puolesta Sous réserve de l'approbation des Etats généraux: WELSING LIITE YHTEINEN TULLITARIFFI >TAULUKON PAIKKA> Säteilytetyn ydinpolttoaineen jälleenkäsittelyssä käytettäviä koneita ja laitteita koskeva täydentävä huomautus (liitetään tariffin XVI osaan) Kun koneita ja laitteita ei varta vasten nimetä jossakin tämän osan nimikkeistä, säteilytetyn ydinpolttoaineen jälleenkäsittelyä varten erityisesti suunniteltuihin koneisiin ja laitteisiin sovelletaan 11 prosentin tullia riippumatta siitä, mihin 84 ja 85 ryhmän nimikkeeseen ne edelleenkin kuuluvat.